Trygve Friis Bull
Store norske leksikon,Historie,Norsk og nordisk historie,Norges historie,Biografier i nyere norsk historie
Trygve Friis Bull var en norsk politiker fra Arbeiderpartiet og Sosialistisk Venstreparti. Av utdannelse var han cand.philol. Han var bror av Brynjulf Friis Bull.
Karriere Trygve Friis Bull var lektor i Bergen fra 1936 til 1947 og ved Oslo offentlige lærerskole fra 1949 til 1972. Under andre verdenskrig, i årene 1943–1945, satt han i tysk fangenskap.Bull hadde mange tillitsverv i politiske og kulturelle organisasjoner. Han var vararepresentant til Stortinget for Oslo fra 1957 til 1969 og møtte fast fra 1958 til 1964. I sin tid i Arbeiderpartiet kom han i konflikt med partiets linje. Han var aktiv motstander av norsk medlemskap i EF, og før valget i 1973 gikk han ut av Arbeiderpartiet og inn i SV.Fra 1958–1964 var han med i Europarådets rådgivende forsamling. I tillegg var Bull med i Norsk Språknemnd fra 1952 til 1972 og Norsk Språkråd fra 1972 til 1981. Utgivelser Blant utgivelsene hans finner vi Igår idag; arbeiderbevegelsen i demokratiets tidsalder (1949), Skal vi alltid ha to språk i Norge? (1953), Mot Dag og Erling Falk (1955), Ærlig talt. Frimodige ytringer om norsk politikk (1963), Mot Dag (artikler i utvalg, sammen med Trond Hegna, 1966), For å si det som det var (1980) og På tvert (1983).Han var også medarbeider i Aschehougs verdenshistorie (1957) og tidsskriftene Mot Dag, Clarté og Kontakt. Les mer i Store norske leksikon Trygve Bull i Norsk biografisk leksikon Arbeiderpartiet Sosialistisk Venstreparti EU-kampen Språkrådet